Finmekaniker Kim Tarvainen:
Kim skifter mellem produktionen og udviklingsafdelingen. Ofte arbejder han i flere uger sammen med to-tre andre for at fremstille lige nøjagtig den lille dims, der kan være med til at gøre produktet endnu bedre.
Vi har ansat Kim på grund af hans hans kreative evner. Han er god til at finde alternative løsninger. Og så elsker Kim sin computer. Den kan alt!
Kim er svær at bringe ud af fatning. Han kan styre sit temperament, og det er vigtigt som finmekaniker. Der kræves både præcision og koncentration. Et øjebliks uopmærksomhed eller en ganske lille unøjagtighed kan ødelægge flere dages arbejde.
Kim bruger meget af sin fritid på at dygtiggøre sig på forskellige kurser. Han synes selv, han har brug for ekstra viden for at kunne løse mange af de opgaver, han bliver stillet over for i jobbet.
Kim er netop blevet udnævnt til værkfører i virksomheden på baggrund af sine faglige og menneskelige kundskaber.